
Gyógyszeripari vállalatok részvényárfolyamainak empirikus elemzése

A gyógyszeripar jelentősége egyre inkább nő a gazdaságban, és a koronavírus hatása erre még
inkább ráerősített. Dolgozatomban az iparág, valamint annak tőzsdén jegyzett szereplőinek
vizsgálatát tűztem ki célként. Kutatásom során eseményelemzés módszertannal
megvizsgáltam, hogy az iparági részvényárfolyamokra, mely események voltak
meghatározóak. Továbbá megnéztem, hogy a vállalatok árfolyamai között milyen mértékű
továbbgyűrűző hatás fedezhető fel. Kutatásomat statisztikai és ökonometriai módszerekkel és
tesztekkel támasztottam alá. Feltételezéseim alapján azt várom, hogy az vállalatok
részvényárfolyamai között erős kapcsolat van és jelentős hatással bírnak egymás mozgására és
hogy a gyógyszergyártó vállalatok között számos vállalatnak részvényárfolyamai hosszú távon
korrelálnak egymással és ennek beépítése a modellbe jelentősen javítja az eredményeket,
továbbá, hogy a vakcina bejelentésének időpontja jelentős hatással bír a referenciacsoportra a
többi vállalathoz képest, illetve hogy milyen más események vannak szignifikáns hatással a
vakcinagyártó vállalatokra a többi céggel szemben.



